Nem vagyok egy erőszakos ember.
Épp ellenkezőleg.
Soha életemben még csak nem is verekedtem.
42 éves voltam, amikor először öltem embert.
Az azt követő hétre már közel fél tucat áldozatom volt.
De csakis a jó szándék vezérelt.
Ez egy elkerülhetetlen velejárója volt az új, tudatos életfelfogásomnak,
amivel tökéletes egyensúlyt teremtettem a munkám és a magánéletem között.
GYILKOS JELENLÉT
Három hónappal ezelőtt még minden más volt.
Olyan távol állt tőlem a mindfulness, mint a szabadság az egyik ügyfelemtől.
Egy szép napon besétált egy ékszerüzletbe,
és eljegyzési gyűrűket nézegetett.
De pénztárca helyett egy töltött pisztoly volt nála.
Mivel nem tetszett neki a gyűrű,
a pisztollyal megütötte az ékszerészt, majd a vitrinnek lökte.
Ennek okán megszólalt a riasztó, majd a vádlottat őrizetbe vették.
Szeretnének esetleg hozzáfűzni valamit?
Ügyfelem nem kíván nyilatkozni.
Viszont ez egyszeri eset volt,
és biztosíthatom, hogy mélységesen sajnálja, amit tett.
Egy kicsit nehézkesen megy neki a társadalmunkba való beilleszkedés,
de Cumgül úr számára is épp oly fontos a házasság, mint számunkra.
Ezzel a gyűrűvel szerette volna magasabb szintre emelni
a német barátnőjével már régóta fennálló párkapcsolatát.
Kérem, helyezze szabadlábra az ügyfelemet!
Nem áll fenn a bűnismétlés veszélye.
- De már járt börtönben. - De nem erőszakos cselekményért.
És annak sem látom veszélyét, hogy megpróbálna elmenekülni.
Van barátnője, gyakorlatilag már vőlegény,
van biztos állása, sőt még állandó lakcíme is.
A szüleivel él.
De ha még ez sem elég, hajlandóak vagyunk letenni az óvadékot.
Itt az ügyfelem jövedelemigazolása.
A havi jövedelme nettó 1500 euró.
Ezek alapján úgy gondolom, hogy a 3000 eurós óvadék méltányos volna.
A fószer utálja a fajtámat.
És valahol meg is értem.
Idealista joghallgatóként még szerintem is úgy lett volna igazságos,
ha jó pár évre rács mögé dugnak egy ilyen bűnözőt.
De a sokéves ügyvédi tapasztalatomnak hála
alig két óra alatt óvadékkal kihoztam ezt az idiótát.
- Ott is van. - Cső!
- Kösz, ügyvédkém! - Semmiség.
- Ő hozott ki a sittről. - Faja óra.
Na, mi legyen? Nem bulizunk egyet?
Szerintem te ma nem fogsz bulizni.
Basszus!
- Ez meg mit akar? - Húzzunk a vérbe!
A fickó a kocsiban a gengszterek főnöke, és egyben a fő ügyfelem, Dragan Sergowicz.
Drogok, prostik, fegyverek.
Ez bizony egy elég húzós kombó.
Nemcsak az volt a dolgom, hogy kihozzam az embereit,
hanem még az üzleti portfólióját is én frissítettem,
és én intéztem el, hogy az ügyész ne figyeljen fel az ügyleteire.
A családom ennek hála jól élt, csak sajnos nélkülem.
Mindig nagyon későn értem haza.
Még a fontos eseményekkor is.
Egyszerűen tehetetlen voltam. Mások rendelkeztek az időmmel.
Szia!
De valahol mégis az én hibám volt.
Francba!
Örülök, hogy mindig számíthatok rád.
Azért megbeszélhetnénk, mielőtt egyből a torkomnak ugrasz?
Azt, hogy egész este miattad szomorkodott?
Bár az érzéseink még nem hűltek ki teljesen,
mégsem törődtünk eleget egymással,
még azután sem, hogy a kislányunk megszületett.
Szóval olyan életünk volt, mint sok más sikeres, fiatal házaspárnak.
Szar.
Már ahhoz sincs erőm, hogy veszekedjek veled.
De ez így nem mehet tovább.
Tessék!
Szerintem ez segíthet rajtad.
MINDFULNESS A BELSŐ BÉKÉÉRT
„Mindfulness”?
Ez komoly?
Ugyan már!
Bármit mondok, az hülyeség, ugye?
Nem erről van szó. Szerintem ez alapból hülyeség.
Figyelj!
Tudom, hogy értem nem fogsz megváltozni. Értem már nem. És nem is kell.
De legalább Emilyért próbáld meg!
Sajnálom, kicsim.
Nem tudtam korábban jönni.
Majd valahogy kárpótollak, oké?
Bármit is csináltam otthon, az rossz volt.
Ha későn értem haza, az is rossz volt.
Nem volt más választásom,
mint még jobban beletemetkezni a munkámba, amit úgy utáltam.
Jó reggelt!
Viszhall!
- Jó reggelt! - Diemel úr!
Volna itt valami, amit alá kéne írnia.
- Ő a legjobb az irodánál. - Majd meglátjuk.
Csak nem?
Ezek szerint önt nem hívták meg?
Jól tudta, hogy engem nem hívtak meg.
Én voltam az ügyvédi irodánk Hamupipőkéje.
Bocsánat.
Rám sózták az összes kulimunkát, de a bálba soha nem hívtak meg.
És miközben az ügyvédet játszottam,
Dragan mocskos pénzét mostam tisztára
alapítványokon, fuvarozó cégeken és franchise-okon keresztül.
Jó reggelt!
Abból kerestem a kenyerem, hogy rossz embereknek dolgoztam.
Nyilván én is tudtam, hogy ez a rendszer, amit létrehoztam, nem jó.
Nem jó se másoknak, se nekem,
se a családomnak.
MINDFULNESS
Tudtam, hogy meg kell változnom.
De számomra a mindfulness ugyanaz az ezoterikus baromság volt,
amit évtizedről évtizedre más-más néven próbálnak meg eladni.
Tehát egy jó nagy kalap szar.
De hajlandó lettem volna akár Szodomába, akár Gomorába költözni,
ha a lányom és a családom érdekei úgy kívánják.
JOSCHKA BREITNER MINDFULNESS COACH
17 PERCCEL EZELŐTT MA 11:00-KOR
Fáradjon be!
Köszönöm.
11-re kellett volna jönnie.
Már az is kész csoda, hogy egyáltalán el tudtam jönni.
Van rá lehetőség, hogy egy kicsit gyorsítsunk a dolgokon?
Persze teljes árat fizetek.
Hiába fut, az út nem lesz rövidebb.
De hamarabb odaérek az úti célomhoz.
Nézze, a feleségem mondta, hogy jöjjek el, de én…
- Szerintem nem kéne itt lennem. - Szerintem meg igen.
Még csak 20 perce ismerem,
de már most látom, hogy nagyon is itt a helye.
Még nem ismerhet 20 perce. Csak három perce értem ide.
Igaz, de 20 perce kellett volna jönnie.
Ehelyett az első 15 percben valahol máshol járt.
Aztán három percig kint ácsorgott,
és azon gondolkodott, hogy újra csöngessen-e, igaz?
Igaz.
És a három perc alatt, amióta itt van, megtudtam önről,
hogy a jóllétét érintő, előre leegyeztetett foglalkozásokat
ön fakultatívnak tekinti.
Hogy mások határozzák meg a prioritásait.
És még azt is,
hogy ki nem állhatja a csendet.
Nem is rossz.
Aha.
De ha emiatt nem akar szexelni velem, akkor kénytelen leszek a nejemmel.
Joschka Breitner. Nagyon örvendek!
Björn Diemel.
Kaphatnék inkább egy eszpresszót?
Nevezzen meg öt dolgot, ami miatt ma eljött hozzám!
Inkább beszéljünk arról, hogyan tudnám jobban elviselni a csendet!
Nem szeret magáról beszélni?
Ügyvéd vagyok. Jobban szeretek másokról beszélni.
Azért próbálja meg!
Lássuk csak!
Túl kevés órából áll egy nap.
Folyton pörög az agyam.
A munkahelyen és otthon is nagy a nyomás.
Túlérzékeny vagyok. Stresszes. Alig látom a lányomat, Emilyt.
És hiányzik. A feleségem utálja a munkámat.
- Lenéznek a munkahelyemen. - Nem tud számolni.
Tessék?
A kilenc dologból, amiket felsorolt, öt a stressz klasszikus tünete.
Nagyon is jól tette, hogy eljött.
Nem rossz.
Tudja, hogy mi az a mindfulness, vagyis a tudatos jelenlét?
Nem, de nyilván sokba fog kerülni, hogy megtudjam.
Már megtudta, amikor odakint várt, és még csak fizetnie sem kellett érte.
- Ezek szerint nem figyeltem eléggé. - Épp ez a lényeg.
Három percig azon gondolkodott odakint, hogy újra csöngessen-e.
Ebből a 180 másodpercből hány olyan másodperc volt,
amikor valami másra is gondolt?
Az összes.
És mire gondolt?
A bíróságra,
az ügyvédi irodára,
az ügyfelemre,
a lányomra,
és az utolsó veszekedésünkre a nejemmel.
Ennyi elég?
Tehát egyszerre legalább öt különböző dologra gondolt,
és közben megélte az ezekhez kapcsolódó érzéseit is.
És attól jobb lett önnek?
Gondolom, nem, ugye?
Akkor miért csinálta?
Csak úgy megtörtént.
Ha egy ügyfelem ilyeneket mondana a bíróságon,
betömném a száját.
A tudatos jelenlét révén teljesen elejét veheti ennek.
Ha az ajtó előtt áll, akkor az ajtó előtt áll.
Ha a nejével veszekszik, akkor a nejével veszekszik.
Viszont ha az ajtó előtt állva fejben a nejével veszekszik,
az cseppet sem tudatos.
Az egyszerűen ostobaság.
Oké, akkor hogyan álljak tudatosan egy ajtó előtt?
Csak álljon, és ne csináljon semmi mást!
Zárjon ki mindent, aminek semmi köze az adott pillanathoz!
És ha elkalandoznak a gondolataim?
Lélegezzen!
A légzés a mindfulness elsődleges eszköze.
Amikor a légzésre összpontosítunk,
a testünk és az elménk közötti kapcsolatra összpontosítunk,
így csökkenthetjük a negatív érzéseknek a testünkre és elménkre gyakorolt hatását.
Jöjjön, megmutatom!
A lábai legyenek vállszélességben,
a lábujjai nézzenek előre,
és kicsit rogyassza meg a térdét!
Nagyon jó.
LÉGZÉS
Vegyünk egy nagy levegőt!
És beszív.
És kifúj.
És be.
És kifúj.
Most csukja be a szemét!
Csak álljon csendben!
Csak álljon,
és csak a környezetére figyeljen!
Az illatokra a szobában.
A levegő mozgására.
A semmivel össze nem téveszthető érzésre, amikor valamit megérint.
A zajokra, amikre általában nem figyelünk.
Most már nem kalandoznak el a gondolatai,
mert az érzékszervei kizárólag a jelennel foglalkoznak.
És így a légzés révén a pozitív dolgokra összpontosíthat.
És ez az engem körülvevő seggfejeket is megváltoztatja?
Nem, különben én sem lennék itt, és a világ is jobb hely lenne.
Viszont változtathat azon, ahogyan ön reagál ezekre a seggfejekre.
Ha egy munkatársa vagy családtagja felidegesíti,
lélegezzen!
Ne aggódjon!
A következő 12 hét során majd dolgozunk rajta.
Nemcsak rengeteg zöld teát fog inni,
hanem a seggfej munkatársait is megtanulja jobban kezelni.
És megtanul majd időszigeteket létrehozni a lányának,
ahol teljesen rá tud majd összpontosítani.
Se telefon, se munka,
csak Emily.
Menni fog.
Akkor kezdjük elölről!
Forduljon az ablak felé, lábujjak előre, lábfejek vállszélességben és párhuzamosan!
És most lazuljon el!
Vegyünk egy nagy levegőt!
És kifúj.
Eleinte nehéz volt a mindfulnesst beépíteni a napi rutinomba.
Diemel!
A talpa teljes felülete érje a földet!
Fokozatosan, mintha görgetné!
Tudatosan érezze a talpa minden egyes centiméterét!
FELVESZ
Tilos volt nem felvenni, ha hívott.
FELVESZ
- Rendben. - Érted?
Igen, értem.
Megértetted?
Most melegséget érez a térdében.
Amint kikapcsoltam a telefont, egyből nyugodtabb lettem.
Dragan a tornyokat és a mobilszolgáltatót hibáztatta.
Olyan időszigeteket hoztam létre Emilynek, ahol senki sem zavart minket.
NEM FOGADOTT HÍVÁSOK DRAGAN S. - ÜGYVÉDI IRODA
Breitner még a házasságomon is segített.
Azt mondta, hogy egy ideig éljünk külön, hogy jobban tudjak összpontosítani.
Meglepetésemre Katharina nagyon örült ennek.
Örült, hogy a férfi, akivel folyton veszekedett, elköltözik,
viszont cserébe a férje rendszeresen meglátogatja.
Nekem is jót tett, hiszen csökkent a rám nehezedő nyomás.
Még az irodában is jobban éreztem magam.
A rövid légzőgyakorlatokkal sokkal kevésbé voltam feszült,
ha valaki miatt elfogott az irigység.
Nem rossz! Máris partner lett.
Pedig három évvel maga után jött a céghez, Diemel.
Csak álljon, és csak a környezetére figyeljen!
A zajokra, amikre általában nem figyelünk.
Gratulálok!
Ezzel megtette az első lépést a tudatosság útján.
Javaslom önnek a haladó kurzust.
HOGYAN LASSÍTSUNK AZ AUTÓPÁLYÁN
Köszönöm!
- Szia! - Szia!
- Mit keresel itt? - Mármint? Nem tíz órát beszéltünk meg?
De, pontosan. És tíz óra van.
- Igen. - Apu!
Szia! Hogy vagy, kicsikém?
- Már alig vártam a hétvégét! - Én is!
Igen? Akkor mehetünk? Oké.
- Hozod a hátizsákodat? - Aha.
Oké.
Tessék! Itt van minden cucca.
Minden napra egy-egy váltásruha.
- Oké. - Plusz három fürdőruha.
Amikor vízbe megy, mindig öltöztesd át! Nehogy elkapjon valamit.
Ez a kedvenc müzlije.
Ne önts ki neki túl sok tejet, különben leeszi magát!
Négyóránként kend be naptejjel!
Az app szerint a hétvégén nagyon magas lesz az UV-index.
És nehogy túl későn fektesd le, különben felborul a bioritmusa!
És tartsd távol Emilyt a hülye maffiózóktól!
- Oké. - Björn! Megértetted?
Igen, Katharina.
Esküszöm, ha bárhol bármi maffiás dolgot szimatolok,
lefújom az egészet.
Nem is kérdés.
Lazíts már egy kicsit! Végre elmehetsz a gyógyfürdőbe.
- Ez nem rólam szól, hanem Emilyről. - Igaz.
Emily egész héten az apus időszigetét emlegette.
Idősziget!
Björn! Komolyan beszélek. Rajtad áll, hogy jól sikerül-e hétvégéje.
Még sose mentetek el egy egész hétvégére.
Hétvége!
Katharina, a szavamat adom, hogy minden flottul fog menni.
Oké? Emilyért, magamért és érted is.
Úszni akarok! Gyere már, apu!
Oké.
- Oké. - Apu!
Ha visszaértetek, beszélnünk kell Emily óvodájáról.
Eddig mindenhol elutasították.
Jó. Úgy lesz.
- A naptej! - Persze.
És a bőrönd.
Még valami?
- Ennyi. - Oké.
- Sziasztok! - Csaó!
- Négyóránként! - Oké!
Nem bírok többet enni, apu.
Oké, megoldjuk.
Ez igen!
Nincs több? Tuti?
Kész.
Ennyi.
A faszba!
Nem szabad káromkodni!
A gazba!
Így jobb.
Ne vedd fel!
De lehet, hogy történt valami a tóparti házzal.
Például Dragan épp ott bulizik 20 prostival meg egy tonna kokóval.
- Igen? - Hol vagy most?
Szia, Dragan! Itt van velem Emily, ő is hall téged.
- Épp megyünk a… - Szarok Emma-Lou-ra!
Szükségem van rád. Azonnal. Megyünk fagyizni.
Igen! Fagyizunk!
Fagyizunk!
Nyilván nem arról volt szó, amire Emily gondolt.
A „fagyizás” egy kód volt.
Dragan csak sürgős vészhelyzetben használta ezt a kódot,
vagyis azonnal találkoznom kell vele.
Mindegy, hol vagyok, vagy épp mit csinálok.
Jól vagy, apu?
Igen.
Apunak gyorsan be kell szaladnia az irodába.
De aztán egyből megyünk fagyizni.
Igen!
Ha jól sejtem, nem azért jött, mert megbeszélése van egy ügyféllel, ugye?
De. Azért.
Szóval mondja csak, Kerner kisasszony bent van ma?
A gyakornokok a partnerek asszisztensei, nem pedig az alkalmazottaké.
És tudhatná, hogy a gyakornokok nem holmi dajkák.
De mit is várhatnék valakitől, aki a saját gyerekére sem tud vigyázni?
Bregenz asszony!
Borzasztóan sajnálom, hogy maga ennyire megkeseredett,
hogy a fizetése meg se közelíti az ügyvédek fizetését,
és hogy azért dolgozik hétvégén is, mert nincs családja.
De attól, hogy könyörtelenül visszaél ezzel a kicsike hatalmával,
még nem fog tudni könnyebben megbirkózni a saját kudarcaival.
Gyere, Emmi! Megnézzük, bent van-e Doro.
Apu, az az öreg néni itt lakik?
Igen, bizonyos értelemben igen.
A drága Bregenz asszony gondoskodik róla, hogy az irodában rend legyen.
- Szia, Doro! - Sziasztok!
Itt maradhat veled a lányom egy fél órára, amíg színezgetsz?
Az alagsorban régen volt egy fagyizószoba, de szinte mindig zárva volt.
Így hát kibéreltem Dragan egyik cégének a nevében.
Költségként leírtuk az adóalapból.
Az alagsorba kizárólag a lifttel lehetett lejutni.
Összesen mindössze két kulcs volt hozzá.
Az egyik Dragannál volt, a másik pedig nálam.
ALAGSOR
Na végre!
Hol voltál?
Épp úton voltam a tóhoz Emilyvel.
Ki az az Emily?
A kislányom.
Persze, tényleg.
Szeretem a gyerekeket.
Jól van.
Mi a baj?
Keresnek engem.
És miért?
Mert összevertek egy drogfutárt.
- És miért pont téged keresnek emiatt? - Mert én vertem össze.
És mert az a gyökér megdöglött.
- Hogy mi van? - Igen, elpatkolt.
Oké.
Oké. Mi történt pontosan?
Toni szólt, hogy valaki féláron teríti a drogot a mi területünkön.
Oké, de Toni a felelős a drogügyleteidért. Miért nem ő intézkedett?
Azt mondta, Boris emberei lehetnek a dologban.
Kapott egy fülest, hogy a drogfutár narkót akar eladni Igornak egy parkolóban,
ami pont a mi területünkön van.
Mi meg épp a közelben jártunk.
És ez elég indok volt arra, hogy agyonverd a drogfutárt?
Hát nem érted?
Nem a drogfutárt vertem agyon, hanem Igort!
Boris Igorját!
Dragan, ha egy kartellfőnök kinyírja egy másik kartellfőnök jobbkezét,
az nagyon rossz.
Ezt én is tudom!
Csak el akartuk magyarázni neki Saschával, hogy ez a mi területünk.
- De aztán elszabadultak a dolgok. - Főnök?
Most nem kérek.
Oké.
Vannak szemtanúk?
Szóval vannak.
Igen, hirtelen felbukkant egy kirándulóbusz.
- Tele vaksi nyuggerekkel, ugye? - Nem! Tele kibaszott 12 évesekkel!
Biztos osztálykiránduláson voltak.
- Oké, hányan látták a dolgot? - Nem tudom.
Hányan férnek fel egy ilyen buszra? Vagy 50-en!
És hánynál volt mobil? Hány gyerek videózhatta le az esetet?
Valószínűleg az összes!
Ezek a mai kölykök túl korán kapnak ilyen kütyüket.
Szóval lényegében van 50 videó arról,
ahogy 50 iskolás gyerek szeme láttára agyonversz valakit, jól értem?
Igen.
És felkerültek már a netre?
Igen.
De kicsit remeg a felvétel. Az hasznunkra válhat.
Mutasd meg neki!
Segítség!
Az ott Igor?
Az ott ő. Az meg én.
Oké.
És miért lángol?
Egy kicsit alápörköltünk az ipsének. Mondtam, hogy elszabadultak a dolgok.
És a drogfutár?
Ez az, hogy nem is volt nála drog!
Csak egy láda kézigránátot akart eladni Igornak.
De mire rájöttünk, Igor már lángolt.
Lehetséges, hogy ez a füles egy baromi nagy átverés volt,
és most mind nyakig ülünk a szarban?
Honnan kellett volna tudnom, hogy felbukkan egy busznyi gyerek?
Ki az a gyökér,
aki az éjszaka közepén gyerekeket visz egy sötét parkolóba?
Mégis ki lehet olyan hülye? Ilyen a világon nincs!
Szeretem a gyerekeket.
Oké.
Idejön!
Senki nem látott semmit!
Mindenkit kinyírok!
Jól van, oké.
És most mit vársz tőlem?
- Te vagy az ügyvéd. Oldd meg! - Pontosan. Ügyvéd vagyok, nem csodatévő.
Egy ilyen durva balhét még én se tudok elsikálni.
Ajánlom, hogy csinálj valamit, de azonnal!
Különben mész a levesbe!
Hahó!
Ne zihálj már!
Oké, első lehetőség.
Feladod magad.
De nem tudlak egyhamar kihozni egy ilyen videó után.
Adjam fel magam?
Oké, második lehetőség. Nem adod fel magad.
De akkor nem a zsaruk lesznek a legnagyobb problémád, hanem Boris.
Évekkel ezelőtt lefektettük a szabályokat.
Ha nekem problémám van, te megoldod.
Szóval gyerünk!
Oldd meg!
Rejtőzz el, amíg elül a por!
Nagyjából 30-40 évre.
Ezt fogjuk tenni.
- Ez egy vicc volt. - Mármint?
Még az épületet se tudod elhagyni. Mindenfelé hemzsegnek az álruhás zsaruk.
Akkor a kocsid csomagtartójában kicsempészel a városból.
Ne már, Dragan! Itt van a kislányom.
- Nem furikázhatlak végig Európán. - Csak a városból vigyél ki!
A lányod pont jó lesz álcának. Emma.
Emily. A kislányt, akinek tönkreteszed a hétvégéjét, Emilynek hívják.
Leszarom! Az életemről van szó!
Most lemegyek a mélygarázsba,
te meg hozod a kölyködet, és szépen elmegyünk a tóparti házba.
Emiliával együtt.
A neve Emily, te faszfej!
Tessék?
Senki nem hívhat engem faszfejnek.
Az a szerencséd, hogy szükségem van rád, különben már halott lennél.
A kislányoddal együtt. Felfogtad?
Igen. Felfogtam.
Helyes.
És akkor történt.
Mint egy mennyei napsugár átszűrődve a lelkem sötét felhői között,
átjárt az abszolút nyugalom.
Csak jelen kellett maradnom a pillanatban,
ahogy Breitner és a mindfulness megtanított rá.
Amikor a menekülőautót vezetem, akkor a menekülőautót vezetem.
És amikor a tónál vagyok, akkor a tónál vagyok.
Ilyen egyszerű az egész.
Teljesen fölösleges volt ezen túlmenően terveznem.
Úgyse tudhattam előre, hogy mi fog történni ezután.
Apu!
Tisztában voltam vele,
hogy ezzel teljesen felrúgom a Katharinával kötött egyezségünket.
Ami még rosszabb,
hogy egy pszichopatát készültem elvinni pont abba a nyaralóba,
ahol a kislányommal akartam pihenni.
Emily járt a fejemben. És az életem.
Ha mindkettőt meg akarom menteni, meg kell tennem, amit Dragan akar.
És ha megteszem, amit Dragan akar,
többé már semmi sem lesz a régiben.
A feliratot fordította: Vécsey Ádám